55. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 119386/2662 της 26 Αυγ./18 Σεπτ.  1967 (ΦΕΚ Β' 570) Περί αναγνωρίσεως ισοτιμίας τίτλων σπουδών του εξωτερικού (Διορθ. Ημαρτ. ΦΕΚ Β' 626 της 16 Οκτ. 1967) Έχοντες υπ' όψει: Τας διατάξεις α)του άρθρ. 4 παρ. 2 του Ν.Δ. 4564/66 β)του Α.Ν. 59/1967 περί καταργήσεως του Παιδαγωγικού Ινστιτούτου, την υπ' αριθ. 85471/1818/20.6.67 Υπουργικήν απόφασιν, περί συστάσεως επιτροπής αναγνωρίσεως τίτλων σπουδών του εξωτερικού και το υπ' αριθ. 1/67 πρακτικόν της επιτροπής ταύτης, αποφασίζομεν: Αναγνωρίζομεν τα υπό των κάτωθι Τεχνικών Σχολών της αλλοδαπής χορηγηθέντα πτυχία ως ισότιμα προς τα πτυχία των αντιστοίχως αναφερομένων Τεχνικών Σχολών της ημεδαπής ως ακολούθως: 1.Τα πτυχία της ECOLE D' INGENIEURS TECHNICIENS SERAING BELGIQUE ειδικότητος Μηχανολόγων ως ισότιμα προς τα πτυχία του τμήματος Μηχανολόγων, Υπομηχανικών των Δημοσίων Σχολών Υπομηχανικών. 3.Τα πτυχία INGENIEUR GRAD της αυτής ως άνω σχολής κλάδου Μηχανολογίας, ως ισότιμα προς τα πτυχία του τμήματος Μηχανολόγων Υπομηχανικών των Δημοσίων Σχολών Υπομηχανικών. 6.Τα πτυχία της Σχολής TECHNIKUM Μονάχου τμήματος Ηλεκτροτεχνικής ως ισότιμα προς τα πτυχία του τμήματος Ηλεκτρολόγων Υπομηχανικών των Δημοσίων Σχολών Υπομηχανικών. 7.Τα πτυχία της Σχολής RUDOLF - DIESEL POLYTECHNICUM DER STADT AUGSBURG ACADEMIE FUR ANGEWANDTE TECHNIK ειδικότητος Μηχανολογίας ως ισότιμα προς τα πτυχία του τμήματος Μηχανολόγων Υπομηχανικών των Δημοσίων Σχολών Υπομηχανικών. 8.Τα πτυχία της Σχολής FREIE UND HANSESTADT HAMBURG (ELECTROTECHNIK) INGENIEUR (GRAD) ως ισότιμα προς τα πτυχία του τμήματος Ηλεκτρολόγων των Δημοσίων Σχολών Υπομηχανικών. 9.Τα πτυχία της Σχολής STAATLICHE INGENIEURSCHULE FUR BAU - UND MASCHINEWESEN KOBLENZ τμήματος Γεν. Μηχανολογίας ως ισότιμα προς τα πτυχία του τμήματος Μηχανολόγων των Δημοσίων Σχολών Υπομηχανικών. 11.Τα πτυχία της Σχολής INSTANBUL ROBERT KOLEZ του τμήματος Ηλεκτρολόγων Μηχανικών ως ισότιμα προς τα πτυχία του τμήματος Ηλεκτρολόγων Υπομηχανικών των Δημοσίων Σχολών Υπομηχανικών. 16."Τα πτυχία της αυτής ως άνω Σχολής συμπληρούμενα μετά βεβαιώσεως της ειδικής επαγγελματικής Σχολής Στουτγάρδης - Μπάντ Κάννστατ και βεβαιώσεως του εργοστασίου κινητήρων Μανχάϊμ ως ισότιμα προς τα πτυχία του τμήματος Μηχανολόγων Υπομηχανικών των Δημοσίων Ανωτέρων Σχολών Υπομηχανικών". 19.Τα πτυχία της Πολυτεχνικής Σχολής Τσικμέντ της Σοσ. Σοβ. Δημοκρατίας του Καζαχστάν ειδικότητος "Βιομηχανικής και Αστικής Δομικής" ως ισότιμα προς τα πτυχία του τμήματος Πολιτικών των Δημοσίων Ανωτέρων Σχολών Υπομηχανικών. 26.Τα πτυχία της Σχολής DEPARTMENT OF TECHNICAL EDUCATION NEW SOUTH WALES ειδικότητος Ηλεκτρονικών και Τηλεπικοινωνιών ομού μετά των πτυχίων της NORTH SYDNEY TECNHICAL COLLEGE της αυτής ως άνω ειδικότητος ως ισότιμα προς τα πτυχία της Ανωτέρας Δημοσίας Σχολής Ραδιοηλεκτρολόγων. 28.Τους τίτλους σπουδών του Πολυτεχνείου GRAZ Αυστρίας δια τους εξετασθέντας επιτυχώς εις 5 έως 9 μαθήματα ως ισοτίμους προς τους τίτλους προαγωγής εκ του Α' εις το Β' έτος της Ανωτέρας Σχολής Ηλεκτρονικών. Δια της ανωτέρω αποφάσεως ανεγνωρίζετο η ισοτιμία τίτλων σπουδών και δι' ετέρας 17 σχολάς του εξωτερικού. Ανεκλήθη όμως αύτη προς ταύτας δια της υπ' αριθ. 147652/3277 της 14/31 Οκτ. 1967 αποφ. Υπ. Εθν. Παιδείας και Θρησκευμάτων (ΦΕΚ Β' 653).

[Source: greek_legal_code_raptarchis | Tokens: 2827]